Clodoaldo Tavares de Santana

Clodoaldo Tavares de Santana (pell anavezetoc'h evel Clodoaldo), bet ganet d'ar 26 a viz Gwengolo 1949 en Aracaju (Sergipe, Brazil), a zo bet ur melldroader etrebroadel brazilian.

Kib vell-droad ar bed
Kreizer difenner e bost dezhañ war an dachenn, kemeret en devoa perzh Clodoaldo en un dalc'h hepken :
 Kib vell-droad ar bed 1970 bet aozet e Mec'hiko : aet ar maout gantañ ha skipailh broadel Brazil ; c'hoariet en devoa c'hwec'h krogad ar genstrivadeg betek ar gourfenn ha merket ur pal ouzh skipailh broadel Uruguay da-geñver an hanterc'hourfenn. Perzh e oa eus ar skipailh – Félix - Carlos Alberto, Brito, Piazza, Everaldo - Clodoaldo, Gérson - Jairzinho, Tostão, Pelé, Rivellino – a c'hounezas ar gourfenn ouzh hini Italia en Estadio Azteca (Mec'hiko) d'an 21 a viz Mezheven 1970.

Rummad:Ganedigezhioù 1949
Rummad:Melldroaderien Brazil
Rummad:Sportourien_Brazil